LPN กำไรปี 60 ลดฮวบ 51.19% เหลือ 1.06 พันลบ. เหตุรายได้หด-หนี้สินพุ่ง
LPN กำไรปี 60 ลดฮวบ 51.19% เหลือ 1.06 พันลบ. จากปีก่อนมีกำไร 2.18 พันลบ. เหตุรายได้หด-หนี้สินพุ่ง 
14 ก.พ. 2561

บริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN รายงานผลการดำเนินงานปี 60 สิ้นสุดวันที่ 31 ธ.ค.60 (รวมบริษัทย่อย) ดังนี้

ทั้งนี้ผลการดำเนินงานประจำปี 60 มีกำไรลดลง โดยบริษัทและบริษัทย่อยมีกำไรสุทธิลดลง 1,113.91 ล้านบาท จาก 2,176.23 ล้านบาท หรือลดลง 51.19% เนื่องจากรายได้จากการขายลดลงจาก 13,855.41 เป็น 8,719.77 ล้านบาท หรือลดลง 37.07% ส่วนใหญ่เป็นรายได้จากสินค้าพร้อมอยู่ คิดเป็นประมาณ 72% ของรายได้ที่รับรู้ในปีนี้ ทำให้กำไรขั้นต้นน้อยกว่า 30%
ขณะที่หนี้สินเพิ่มขึ้น 2,445.64 ล้านบาท จาก 6,147.28 ล้านบาท เป็น 8,592.92 ล้านบาท หรือเพิ่มขึ้น 39.78% โดยมีสาเหตุหลักคือ มีการกู้ยืมจากสถาบันการเงินเพื่อพัฒนาโครงการในปี 60 ทำให้มีเงินกู้ยืมเพิ่มขึ้นจำนวน 1,814.03 ล้านบาท จาก 4,308.76 ล้านบาท เพิ่มเป็น 6,122.79 ล้านบาท หรือเพิ่มขึ้น 42.10% อีกทั้งมียอดเงินดาวน์โครงการที่รอรับรู้รายได้ในปีถัดไปเพิ่มขึ้น 625.70 ล้านบาท หรือเพิ่มขึ้น 270.35%
สำหรับงบกระแสเงินสด สิ้นสุด 31 ธ.ค. 2560 และ 2559 จาก 591.21 ล้านบาท เป็น 356.46 ล้านบาท ลดลงจากปีก่อน 234.75 ล้านบาท หรือลดลง 39.71% เนื่องจากมีการส่งมอบห้องชุดและโอนกรรมสิทธิ์ลดลง
 